ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขากายภาพบำบัดพ.ศ. ๒๕๔๕ อาศัยอำนาจตามความในมาตรา ๗ มาตรา ๑๓ (๒) และมาตรา ๓๘แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขโดยคำแนะนำของคณะกรรมการประกอบโรคศิลปะออกระเบียบว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขากายภาพบำบัดไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขากายภาพบำบัด พ.ศ.๒๕๔๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ผู้ประกอบโรคศิลปะสาขากายภาพบำบัดย่อมดำรงตนให้สมควรในสังคมโดยธรรมเคารพและปฏิบัติตามบรรดากฎหมายของประเทศข้อ ๔ผู้ประกอบโรคศิลปะสาขากายภาพบำบัดต้องไม่ประพฤติหรือกระทำใด ๆอันอาจเป็นเหตุให้เสื่อมเสียเกียรติศักดิ์แห่งวิชาชีพข้อ ๕ผู้ประกอบโรคศิลปะสาขากายภาพบำบัดย่อมประกอบวิชาชีพด้วยเจตนาดีโดยไม่คำนึงถึงฐานะ เชื้อชาติ สัญชาติ ศาสนา สังคม หรือลัทธิการเมืองข้อ ๖ การโฆษณาประกอบวิชาชีพกายภาพบำบัดและความรู้ ความชำนาญในการประกอบวิชาชีพกายภาพบำบัดจะกระทำมิได้เว้นแต่ในกรณีต่อไปนี้๖.๑ การแสดงผลงานในวารสารทางวิชาการหรือในการประชุมวิชาการ๖.๒ การแสดงผลงานในหน้าที่ หรือในการบำเพ็ญประโยชน์สาธารณะ๖.๓การแสดงผลงานหรือความก้าวหน้าทางวิชาการเพื่อการศึกษาของมวลชน๖.๔ การประกาศเกียรติคุณเป็นทางการโดยสถาบันวิชาการ สมาคม หรือมูลนิธิทั้งนี้การโฆษณาดังกล่าวจะต้องไม่เป็นการแสวงหาประโยชน์ที่จะเกิดต่อการประกอบวิชาชีพกายภาพบำบัดส่วนตนหรือส่วนบุคคลหรือต่อสถานที่ทำการประกอบวิชาชีพส่วนตนหรือส่วนบุคคลข้อ ๗ผู้ประกอบโรคศิลปะสาขากายภาพบำบัดอาจติดป้ายหรืออักษรที่สำนักงานและที่อยู่ของตน ได้เพียงข้อความเฉพาะเรื่องต่อไปนี้๗.๑ ชื่อ นามสกุล๗.๒ อภิไธย คือ ปริญญา อนุปริญญา หรือประกาศนียบัตรโดยแสดงเต็ม หรือเป็นอักษรย่อตามที่ปรากฏอยู่แล้วในทะเบียนผู้ประกอบโรคศิลปะ๗.๓ ประเภทใบอนุญาตและสาขาแห่งโรคศิลปะของตน๗.๔ ความรู้และความชำนาญโดยเฉพาะของตนซึ่งคณะกรรมการวิชาชีพสาขากายภาพบำบัดได้อนุมัติแล้ว๗.๕ เวลาทำงาน๗.๖ สำนักงานในกรณีที่แจ้งความข้อ ๘ ผู้ประกอบโรคศิลปะสาขากายภาพบำบัดผู้ทำการเผยแพร่ให้ข้อมูลทางวิชาการหรือตอบปัญหาทางวิชาชีพทางสื่อมวลชนถ้าแสดงตนว่าเป็นผู้ประกอบโรคศิลปะสาขากายภาพบำบัดต้องไม่แจ้งสถานที่ทำการประกอบวิชาชีพส่วนตัวเป็นทำนองการโฆษณาและต้องไม่มีการแจ้งความตามนัยในข้อ๕ ในที่เดียวกันหรือขณะเดียวกันนั้นด้วยข้อ ๙ผู้ประกอบโรคศิลปะสาขากายภาพบำบัดต้องระมัดระวังตามวิสัยที่พึงมีมิให้การประกอบวิชาชีพกายภาพบำบัดของตนแพร่ออกไปในสื่อมวลชนเป็นทำนองโฆษณาความรู้ความสามารถข้อ ๑๐ผู้ประกอบโรคศิลปะสาขากายภาพบำบัดต้องรักษามาตรฐานของการประกอบวิชาชีพกายภาพบำบัดตามที่กำหนดโดยคณะกรรมการวิชาชีพกายภาพบำบัดข้อ ๑๑ผู้ประกอบโรคศิลปะสาขากายภาพบำบัดต้องไม่เรียกร้องสินจ้างรางวัลพิเศษนอกเหนือจากค่าบริการที่ต้องได้รับตามปกติข้อ ๑๒ผู้ประกอบโรคศิลปะสาขากายภาพบำบัดต้องไม่จูงใจหรือชักชวนผู้ป่วยให้มารับบริการทางวิชาชีพกายภาพบำบัดเพื่อผลประโยชน์ของตนข้อ ๑๓ผู้ประกอบโรคศิลปะสาขากายภาพบำบัดต้องไม่ให้หรือรับผลประโยชน์เป็นค่าตอบแทนเนื่องจากการรับหรือส่งผู้ป่วยเพื่อรับบริการทางวิชาชีพกายภาพบำบัดข้อ ๑๔ผู้ประกอบโรคศิลปะสาขากายภาพบำบัดต้องปฏิบัติต่อผู้ป่วยโดยสุภาพ มีน้ำใจมีมนุษยสัมพันธ์ที่ดี และปราศจากการบังคับขู่เข็ญข้อ ๑๕ผู้ประกอบโรคศิลปะสาขากายภาพบำบัดต้องไม่หลอกลวงผู้ป่วยให้หลงเข้าใจผิดในการประกอบวิชาชีพเพื่อประโยชน์ของตนข้อ ๑๖ผู้ประกอบโรคศิลปะสาขากายภาพบำบัดต้องไม่ประกอบวิชาชีพโดยไม่คำนึงถึงความปลอดภัยและความสิ้นเปลืองของผู้ป่วยข้อ ๑๗ผู้ประกอบโรคศิลปะสาขากายภาพบำบัดต้องอธิบายให้ผู้ป่วยเข้าใจถึงสาระสำคัญของการให้บริการทางวิชาชีพกายภาพบำบัดเพื่อใช้ประกอบในการตัดสินใจในการบำบัดรักษาของผู้ป่วยข้อ ๑๘ผู้ประกอบโรคศิลปะสาขากายภาพบำบัดต้องไม่ออกใบรับรองอันเป็นความเท็จโดยเจตนาหรือให้ความเห็นไม่สุจริตในเรื่องใดๆ อันเกี่ยวกับวิชาชีพของตนข้อ ๑๙ ผู้ประกอบโรคศิลปะสาขากายภาพบำบัดต้องไม่เปิดเผยความลับของผู้ป่วยซึ่งตนทราบมาเนื่องจากการประกอบวิชาชีพเว้นแต่ด้วยความยินยอมของผู้ป่วยหรือเมื่อต้องปฏิบัติตามกฎหมายหรือตามหน้าที่ข้อ ๒๐ผู้ประกอบโรคศิลปะสาขากายภาพบำบัดต้องไม่ปฏิเสธการช่วยเหลือผู้ที่อยู่ในระยะอันตรายจากการเจ็บป่วยเมื่อได้รับคำขอร้องและตนอยู่ในฐานะที่จะช่วยได้ข้อ ๒๑ผู้ประกอบโรคศิลปะสาขากายภาพบำบัดต้องไม่ใช้หรือสนับสนุนให้มีการประกอบวิชาชีพกายภาพบำบัดโดยผิดกฎหมายข้อ ๒๒ผู้ประกอบโรคศิลปะสาขากายภาพบำบัดพึงยกย่องให้เกียรติและเคารพในศักดิ์ศรีซึ่งกันและกันข้อ ๒๓ ผู้ประกอบโรคศิลปะสาขากายภาพบำบัดต้องไม่ดูหมิ่นทับถม ให้ร้าย หรือกลั่นแกล้งกันข้อ ๒๔ผู้ประกอบโรคศิลปะสาขากายภาพบำบัดต้องไม่ชักจูงผู้ป่วยของผู้ประกอบโรคศิลปะสาขากายภาพบำบัดอื่นมาเป็นของตนข้อ ๒๕ผู้ประกอบโรคศิลปะสาขากายภาพบำบัดต้องไม่เอาผลงานของผู้ประกอบโรคศิลปะสาขากายภาพบำบัดอื่นมาเป็นของตนข้อ ๒๖ผู้ประกอบโรคศิลปะสาขากายภาพบำบัดพึงยกย่องให้เกียรติและเคารพในศักดิ์ศรีของผู้ร่วมงานข้อ ๒๗ผู้ประกอบโรคศิลปะสาขากายภาพบำบัดต้องไม่ดูหมิ่น ทับถม ให้ร้ายหรือกลั่นแกล้งผู้ร่วมงานข้อ ๒๘ผู้ประกอบโรคศิลปะสาขากายภาพบำบัดพึงส่งเสริมและสนับสนุนการประกอบวิชาชีพของผู้ร่วมงานข้อ ๒๙ผู้ประกอบโรคศิลปะสาขากายภาพบำบัดผู้ที่ทำการทดลองในมนุษย์ ต้องได้รับความยินยอมจากผู้ถูกทดลองและต้องได้รับความเห็นชอบจากคณะกรรมการว่าด้วยจริยธรรมการทำวิจัยในมนุษย์และปฏิบัติตามกฎเกณฑ์ที่เกี่ยวข้องประกาศ ณ วันที่ ๒๕ กรกฎาคม พ.ศ. ๒๕๔๕สุดารัตน์เกยุราพันธุ์รัฐมนตรีว่าการกระทรวงสาธารณสุขสุกัญญา/จัดทำ๒๖ กุมภาพันธ์ ๒๕๕๒ก้องเกียรติ/จัดทำ๒๗ กุมภาพันธ์ ๒๕๕๒โชติกานต์/ปรับปรุง๑๔ พฤศจิกายน๒๕๕๙[๑]ราชกิจจานุเบกษา เล่ม ๑๑๙/ตอนพิเศษ ๗๖ ง/หน้า ๑๗/๑๙ สิงหาคม ๒๕๔๕